
DĖL LIETUVOS RESPUBLIKOS VYRIAUSYBĖS 2001 M. SAUSIO 25 D. NUTARIMO NR. 86 „DĖL LIGOS IR MOTINYSTĖS SOCIALINIO DRAUDIMO IŠMOKŲ NUOSTATŲ PATVIRTINIMO“ PAKEITIMO

 Nr. 
Vilnius

[bookmark: part_47a2b54b6fa9455dbd8aa0228d41bd05]Lietuvos Respublikos Vyriausybė n u t a r i a: 
1. Pakeisti Lietuvos Respublikos Vyriausybės 2001 m. sausio 25 d. nutarimą Nr. 86 „Dėl Ligos ir motinystės socialinio draudimo išmokų nuostatų patvirtinimo“:
1.1. Pakeisti preambulę ir ją išdėstyti taip:
„Vadovaudamasi Lietuvos Respublikos ligos ir motinystės socialinio draudimo įstatymo 3 straipsnio 5 dalimi, 6 straipsnio 2 ir 6 dalimis, 111 straipsnio 1 dalimi, 14 straipsnio 8 dalimi, 15 straipsnio 2 dalimi, 18 straipsnio 3 ir 6 dalimis, 21 straipsnio 3 ir 5 dalimis, 
23 straipsnio 5 dalimi, 24 straipsnio 4 ir 7 dalimis, 27 straipsnio 4 dalimi, 28 ir 29 straipsniais, 32 straipsnio 2 dalimi, 33 straipsnio 1 dalimi, Lietuvos Respublikos specialiųjų tyrimų tarnybos įstatymo 61 straipsnio 1 dalimi ir Lietuvos Respublikos krašto apsaugos sistemos organizavimo ir karo tarnybos įstatymo Nr. VIII-723 65, 66, 67, 68, 70 ir 72 straipsnių pakeitimo įstatymo 
7 straipsnio 6 dalimi, Lietuvos Respublikos Vyriausybė nutaria:“.
1.2. Pakeisti nurodytu nutarimu patvirtintus Ligos ir motinystės socialinio draudimo išmokų nuostatus:
1.2.1. [bookmark: part_00ec327dd0c24c7f87829680e6e5feab] Pakeisti 69.1 papunktį ir jį išdėstyti taip:
„69.1. ligos išmokai – prašymas ir darbdavio pranešimas išmokai skirti (forma NP‑SD2); darbdavio patvirtinimas Įstatymo 111 straipsnio 1 dalyje nustatytais atvejais – užpildyta Darbdavio patvirtinimo, ar darbuotojas tapo laikinai nedarbingas dėl Lietuvos Respublikos Vyriausybės paskelbtos ekstremaliosios situacijos ir (ar) karantino metu vykdytos profesinės veiklos, forma, patvirtinta Valstybinio socialinio draudimo fondo valdybos prie Socialinės apsaugos ir darbo ministerijos direktoriaus (toliau – Patvirtinimo forma); asmenys, nurodyti Įstatymo 8 straipsnio 3 dalyje, turi pateikti ir mokymosi ir (ar) kvalifikacijos pasiekimus (atitinkamo išsilavinimo įgijimą) įteisinančio dokumento (pasiekimų pažymėjimo, brandos atestato, diplomo su priedais, kvalifikacijos pažymėjimo su priedais) kopiją, jeigu duomenų apie mokymosi programą, studijų formą bei mokymosi ar studijų baigimo datą nėra valstybės ar žinybiniuose registruose, valstybės ir savivaldybės informacinėse sistemose;“.
1.2.2.  Papildyti 881 punktu:
„881. Darbdavys užpildytą Patvirtinimo formą teritoriniam skyriui pateikia per 5 darbo dienas nuo teritorinio skyriaus prašymo pateikti užpildytą Patvirtinimo formą gavimo dienos. Jei darbdavys teritoriniam skyriui per šiame punkte nurodytą terminą nepateikia užpildytos Patvirtinimo formos, teritorinis skyrius per 10 darbo dienų nuo termino pateikti užpildytą Patvirtinimo formą suėjimo dienos priima sprendimą asmeniui skirti Įstatymo 14 straipsnio 2 dalyje nustatyto dydžio ligos išmoką. Teritorinis skyrius, gavęs darbdavio užpildytą Patvirtinimo formą, per 10 darbo dienų nuo jos gavimo dienos priima sprendimą perskaičiuoti asmeniui paskirtą ligos išmoką. Perskaičiuotos ligos išmokos nepriemoka asmeniui išmokama per 7 darbo dienas nuo sprendimo skirti perskaičiuotą ligos išmoką priėmimo dienos, pervedant ją į asmens nurodytą asmeninę sąskaitą kredito ar mokėjimo įstaigoje, į kurią jam pervedama ligos išmoka.“
2. Šis nutarimas įsigalioja 2021 m. liepos 1 d.

